Κρατικός Αερολιμένας Λάρισας «Θεσσαλία»

Το Aεροδρόμιο Λάρισας (Κρατικός Αερολιμένας Λάρισας «Θεσσαλία») ή Αεροπορική Βάση Λάρισας είναι το παλαιότερο ελληνικό αεροδρόμιο. Στο αεροδρόμιο της Λάρισας προσγειώθηκε το πρώτο ελληνικό αεροσκάφος στις 29 Σεπτεμβρίου 1912, με την ονομασία "Δαίδαλος", Ήταν το εμπορικό αεροδρόμιο της Λάρισας μέχρι το 1997 όταν μετατράπηκε από πολιτικό σε στρατιωτικό αεροδρόμιο. Μέχρι και σήμερα χρησιμοποιείται αποκλειστικά από στρατιωτικά αεροσκάφη. Στελεχώθηκε από τους Υπολοχαγούς Δ. Καμπέρο και Μ. Μουτούση, και τους Ανθυπίλαρχους Χ. Αδαμίδη και Π. Νοταρά. Στο αεροδρόμιο εδρεύει η 110 Πτέρυγα Μάχης (110 ΠΜ) της Πολεμικής Αεροπορίας. Οι διάδρομοι διαθέτουν ραδιοβοήθημα τύπου ILS. Γενικά Το αεροδρόμιο βρίσκεται πολύ κοντά στην πόλη (3 χιλιόμετρα) και καταλαμβάνει έκταση 11.000 στρεμμάτων, δίπλα από τη σιδηροδρομική γραμμή Λαρίσης - Θεσσαλονίκης. Σε αυτό εδρέυεουν οι εξής Μοίρες ή Σμήνη της Πολεμικής Αεροπορίας: 337 Μοίρα Παντός Καιρού 348 Μοίρα Τακτικής Αναγνώρισης (348 ΜΤΑ) – ιδρύθηκε το 1953 390 Μοίρα Μη Επανδρωμένων Αεροσκαφών – διοικητική έδρα: Αεροπορική Βάση Σκύρου Στον χώρο λειτουργούν επίσης, το Κέντρο Εκπαίδευσης Ενόργανης Πτήσης (ΚΕΕΠ), το Σχολείο Μετεκπαίδευσης Αντιαεροπορικής Άμυνας (ΣΜΕΠΑΑ), και άλλες σχολές εκπαίδευσης προσωπικού. Παραπομπές